title: A Bizottság (EU) 2021/775 végrehajtási rendelete (2021. május 11.) a 952/2013/EU európai parlamenti és tanácsi rendeletnek az Európai Unió, valamint Nagy-Britannia és Észak-Írország Egyesült Királysága közötti kereskedelmi és együttműködési megállapodás „származó termékekre” irányadó szabályaitól való eltérés tekintetében történő alkalmazására vonatkozó szabályok megállapításáról

text:
                  2021.5.12.

                  HU

                  Az Európai Unió Hivatalos Lapja

                  L 167/3

         A BIZOTTSÁG (EU) 2021/775 VÉGREHAJTÁSI RENDELETE
         (2021. május 11.)
         a 952/2013/EU európai parlamenti és tanácsi rendeletnek az Európai Unió, valamint Nagy-Britannia és Észak-Írország Egyesült Királysága közötti kereskedelmi és együttműködési megállapodás „származó termékekre” irányadó szabályaitól való eltérés tekintetében történő alkalmazására vonatkozó szabályok megállapításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 58. cikke (1) bekezdésére,
         mivel:

                     (1)

                     Az egyrészről az Európai Unió és az Európai Atomenergia-közösség, másrészről Nagy-Britannia és Észak-Írország Egyesült Királysága között létrejött kereskedelmi és együttműködési megállapodást (2) (a továbbiakban: megállapodás) az Unió nevében 2020. december 29-én aláírták.

                     (2)

                     A megállapodás második része I. címének 2. fejezete rendelkezik a „származó termék” fogalmának meghatározásáról és az igazgatási együttműködés módszereiről. A megállapodás ORIG-2. melléklete (Termékspecifikus származási szabályok) meghatározza a nem származó anyagokon az előállított termék származóvá minősítése érdekében végrehajtandó megmunkálások vagy feldolgozások listáját. Az ORIG-2A. melléklet meghatározza, milyen alternatív szabályok alkalmazhatók az ORIG-2 mellékletben (Termékspecifikus származási szabályok) meghatározott szabályok helyett egyes, Nagy-Britannia és Észak-Írország Egyesült Királyságából vagy az Unióból származónak minősülő termékek esetében, az alkalmazandó éves kontingensek határain belül.

                     (3)

                     Az ORIG-2A. mellékletben megállapított alternatív szabályok hatálya alá tartozó termékek abban az esetben hozhatók be az Unióba, ha megfelelnek az említett mellékletben előírt feltételeknek.

                     (4)

                     Az alkalmazandó uniós jogszabályok tekintetében történő hatékony kezelésük érdekében az ORIG-2A. mellékletben meghatározott éves kontingenseket a szabad forgalomba bocsátásra vonatkozó vám-árunyilatkozatok elfogadásának időrendi sorrendje szerint kell kezelni, az (EU) 2015/2447 bizottsági végrehajtási rendeletben (3) a vámkontingensek kezelésére vonatkozóan megállapított szabályokkal összhangban.

                     (5)

                     Az (EU) 2020/2252 tanácsi határozat (4) 12. cikke értelmében a megállapodást 2021. január 1-jétől ideiglenesen alkalmazni kell. A megállapodás ORIG-2A. mellékletében a származással összefüggésben meghatározott kontingensek hatékony kezelésének és kellő időben történő alkalmazásának biztosítása érdekében ezt a rendeletet ugyanezen időponttól kell alkalmazni.

                     (6)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            A mellékletben felsorolt, az Unióba behozott termékek esetében az ott meghatározott kontingensek keretein belül az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodás (a továbbiakban: megállapodás) ORIG-2A. mellékletében meghatározott eltérések alkalmazandók.

            2. cikk
            A mellékletben megállapított kontingenseket az (EU) 2015/2447 végrehajtási rendelet 49–54. cikkének megfelelően kell kezelni.

            3. cikk
            A mellékletben meghatározott kontingensek igénybevételéhez, amennyiben a preferenciális [tarifális] elbánást származásmegjelölő nyilatkozat alapján igénylik, a származásmegjelölő nyilatkozatot a megállapodás ORIG.19. cikkével összhangban kell elkészíteni, és annak tartalmaznia kell az alábbi angol nyelvű kiegészítő nyilatkozatot: „Origin quotas – Product originating in accordance with Annex ORIG-2A”.

            4. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2021. január 1-jétől kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. május 11-én.

                  a Bizottság részéről

                  az elnök

               Ursula VON DER LEYEN

            (1)  HL L 269., 2013.10.10., 1. o.

            (2)  HL L 444., 2020.12.31., 14. o.

            (3)  A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).

            (4)  A Tanács (EU) 2020/2252 határozata (2020. december 29.) az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodásnak, valamint az Európai Unió és Nagy-Britannia és Észak-Írország Egyesült Királysága közötti, a minősített adatok cseréjére és védelmére vonatkozó biztonsági eljárásokról szóló megállapodásnak az Unió nevében történő aláírásáról és ideiglenes alkalmazásáról (HL L 444., 2020.12.31., 2. o.).

            MELLÉKLET
            A Kombinált Nómenklatúra értelmezésére vonatkozó szabályok ellenére a preferenciális rendszer alkalmazási körét – e melléklettel összefüggésben – a 2658/87/EGK tanácsi rendeletnek (1) az (EU) 2020/1577 bizottsági végrehajtási rendelettel (2) módosított I. mellékletében foglalt KN-kódok, valamint az e mellékletben található táblázat harmadik oszlopában szereplő árumegnevezések együttesen határozzák meg.

                        Rendelésszám

                        KN-kód

                        Árumegnevezés

                        Kontingensidőszak

                        Mennyiség (nettó tömeg)

                        09.6002

                        1604 14

                        Elkészített vagy konzervált tonhal, csíkoshasú tonhal (skipjack) és bonitó (Sarda spp.), egészben vagy darabban (az aprított kivételével)

                        Január 1-jétől december 31-ig (a 2021-es évtől kezdődően)

                        3 000  tonna

                        09.6004

                        1604 20 70

                        Más elkészített vagy konzervált hal tonhalból, csíkoshasú tonhalból (skipjack) vagy az Euthynnus nemhez tartozó más halból (az egész vagy darabolt kivételével)

                        Január 1-jétől december 31-ig (a 2021-es évtől kezdődően)

                        4 000  tonna

                        09.6006

                        7603

                        Alumíniumtermékek és alumíniumáruk (az alumíniumhuzal és alumíniumfólia kivételével)

                        Január 1-jétől december 31-ig (a 2021-es, 2022-es és 2023-as évre)

                        95 000  tonna

                        7604

                        7606

                        7608 –7616

                        7605

                        Alumíniumhuzal

                        7607

                        Alumíniumfólia

                        09.6006

                        7603

                        Alumíniumtermékek és alumíniumáruk (az alumíniumhuzal és alumíniumfólia kivételével)

                        Január 1-jétől december 31-ig (a 2024-es, 2025-ös és 2026-as évre)

                        72 000  tonna

                        7604

                        7606

                        7608 –7616

                        7605

                        Alumíniumhuzal

                        7607

                        Alumíniumfólia

                        09.6006

                        7604

                        Alumíniumrúd és -profil; Alumíniumlap, -lemez és -szalag, ha vastagsága meghaladja a 0,2 mm-t Alumíniumfólia

                        Január 1-jétől december 31-ig (a 2027-es évtől kezdődően)

                        57 500  tonna

                        7606

                        7607

               (1)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

               (2)  A Bizottság (EU) 2020/1577 végrehajtási rendelete (2020. szeptember 21.) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról (HL L 361., 2020.10.30., 1. o.).


title: A Bizottság (EU) 2021/776 végrehajtási rendelete (2021. május 11.) az Unió területére belépő, illetve az Unió területét elhagyó készpénz ellenőrzéséről szóló (EU) 2018/1672 európai parlamenti és tanácsi rendelet szerinti hatékony információcsere céljából egyes formanyomtatvány-minták, valamint technikai szabályok meghatározásáról

text:
                  2021.5.12.

                  HU

                  Az Európai Unió Hivatalos Lapja

                  L 167/6

         A BIZOTTSÁG (EU) 2021/776 VÉGREHAJTÁSI RENDELETE
         (2021. május 11.)
         az Unió területére belépő, illetve az Unió területét elhagyó készpénz ellenőrzéséről szóló (EU) 2018/1672 európai parlamenti és tanácsi rendelet szerinti hatékony információcsere céljából egyes formanyomtatvány-minták, valamint technikai szabályok meghatározásáról
         AZ EURÓPAI BIZOTTSÁG
         tekintettel az Európai Unió működéséről szóló szerződésre,
         tekintettel az Unió területére belépő, illetve az Unió területét elhagyó készpénz ellenőrzéséről és az 1889/2005/EK rendelet hatályon kívül helyezéséről szóló, 2018. október 23-i (EU) 2018/1672 európai parlamenti és tanácsi rendeletre (1) és különösen annak 16. cikke (1) bekezdésének a), c), d) és e) pontjára,
         mivel:

                     (1)

                     Az (EU) 2018/1672 rendelet a pénzmosás és a terrorizmusfinanszírozás megelőzésére vonatkozóan az (EU) 2015/849 európai parlamenti és tanácsi irányelvben (2) előírt jogi keret kiegészítése céljából ellenőrzési rendszert hoz létre az Unió területére belépő, illetve az Unió területét elhagyó, a 10 000 EUR vagy azt meghaladó összegű kísért vagy kísérő nélküli készpénzre vonatkozóan.

                     (2)

                     Az (EU) 2018/1672 rendelet 3. cikkének (2) bekezdésében és 4. cikkének (2) bekezdésében felsorolt adatokon a hordozó, a nyilatkozattevő, a tulajdonos, a feladó, illetve adott esetben a címzett azonosítására szolgáló megfelelő formanyomtatványon fel kell tüntetni a következő egyedi adatokat: természetes személyek esetében a személyi azonosító számot és nemet, gazdasági szereplők esetében a nyilvántartási és azonosító számokat, jogi személyek esetében a nyilvántartás megnevezését és a nyilvántartás szerinti országot, az azonosító okmányokra vonatkozóan a kiállító országot és a kiállítás időpontját, elérhetőség céljából telefonszámot és e-mail-címet, a szállítóeszközre vonatkozóan hivatkozási számot és a szállítási vállalatot. Ezen adatokra a személyazonossággal kapcsolatos hibák és a későbbi ellenőrzés esetén a késedelem kockázatának csökkentése, valamint az (EU) 2018/1672 rendelet 5. cikkének (4) bekezdésében említett közös kockázatkezelési keret hatékonyságának fokozása érdekében van szükség.

                     (3)

                     Azon esetek kezelése érdekében, ahol több tulajdonos, címzett vagy tervezett címzett, illetve különböző típusú készpénz van, és a nyilatkozattételi, illetve az adatszolgáltatási formanyomtatványon nincs elég hely, elő kell írni, hogy a nyilatkozattevőnek a formanyomtatványhoz csatolt, annak szerves részét képező pótlapokat kell használnia. Az ellenőrzések alkalmazásával, valamint a nyilatkozatok illetékes hatóságok általi feldolgozásával, továbbításával és elemzésével kapcsolatos összehangolt megközelítés biztosítása érdekében helyénvaló meghatározni a pótlapok mintáit.

                     (4)

                     Az (EU) 2018/1672 rendelet 10. cikkének (3) bekezdésében említett információk illetékes hatóságok által a többi tagállam illetékes hatóságainak és adott esetben – illetékességük szerint – a Bizottságnak, az Európai Ügyészségnek és az Europolnak történő továbbítása érdekében létre kell hozni az ilyen információk továbbítására szolgáló formanyomtatvány mintáját. E formanyomtatvány célja az (EU) 2018/1672 rendelet 5. cikkének (3) bekezdése, 6. cikkének (1) bekezdése vagy 6. cikkének (2) bekezdése alapján kapott információk, valamint az említett rendelet 3. vagy 4. cikke alapján kapott nyilatkozatok pontos és egységes gyűjtése és hatékony továbbítása azokban az esetekben, amikor a készpénz gyaníthatóan büntetendő cselekményhez kapcsolódik. A formanyomtatványt emellett az említett rendelet 10. cikke (1) bekezdésének d) pontjában említett anonimizált kockázati információk és kockázatelemzési eredmények továbbítására kell használni.

                     (5)

                     A továbbítandó információk tartalmát és a továbbítás gyakoriságát érintő eltérések miatt a formanyomtatványnak két részből kell állnia. A formanyomtatvány első része a rendelet 10. cikke (1) bekezdésének a), b) és c) pontja szerinti információtovábbításra szolgál. E hivatalos használatra szolgáló formanyomtatvány szerves részeként az illetékes hatóságoknak továbbá a tényállástól függően továbbítaniuk kell egy, az (EU) 2018/1672 rendelet 5. cikkének (3) bekezdése alapján hivatalból összeállított nyilatkozatot, az említett rendelet 6. cikkének (1) bekezdése vagy 6. cikkének (2) bekezdése szerint rögzített információkat tartalmazó anyagot vagy az említett rendelet 3. és 4. cikke alapján kapott nyilatkozatokat, amennyiben a készpénz gyaníthatóan büntetendő cselekményhez kapcsolódik. Az információknak az említett rendelet 6. cikkének (1) bekezdése vagy 6. cikkének (2) bekezdése szerinti egységes rögzítése érdekében az illetékes hatóságoknak ugyanezeket a formanyomtatványokat kell használniuk a szükséges adatok rögzítésére is. A formanyomtatvány második része az anonimizált kockázati információknak és kockázatelemzési eredményeknek az (EU) 2018/1672 rendelet 10. cikke (1) bekezdésének d) pontja szerinti továbbítására szolgál.

                     (6)

                     Az (EU) 2018/1672 rendelet 9. cikkének (1) bekezdésében említett információknak az egyes tagállamok illetékes hatóságai által az adott tagállam pénzügyi információs egysége részére történő, elektronikus úton történő technikai továbbításának biztosítása érdekében technikai szabályokat kell megállapítani az 515/97/EK tanácsi rendelettel (3) létrehozott váminformációs rendszeren (VIR) keresztül történő zavartalan információcserére vonatkozóan. E szabályok célja a tagállamokra nehezedő adminisztratív terhek csökkentése. Ugyanezeket a szabályokat kell alkalmazni az (EU) 2018/1672 rendelet 10. cikke (1) bekezdésének a), b) és c) pontjában említett információk továbbítására is. Az (EU) 2018/1672 rendelet 10. cikke (1) bekezdésének d) pontjában említett, anonimizált kockázati információk és kockázatelemzési eredmények továbbítását a VIR-en keresztül is el kell végezni az 515/97/EK rendelettel összhangban.

                     (7)

                     Szabályokat kell megállapítani annak érdekében, hogy az egyes tagállamok illetékes hatóságai továbbíthassák a Bizottságnak az (EU) 2018/1672 rendelet 18. cikke (1) bekezdésének c) pontjában említett, nyilatkozatokra, ellenőrzésekre és jogsértésekre vonatkozó anonimizált statisztikai információkat. Az (EU) 2018/1672 rendelet alkalmazásában a releváns információknak a Bizottság számára történő elektronikus rendelkezésre bocsátását indokolt kielégítő információcserének tekinteni, anélkül, hogy szükség lenne az (EU) 2018/1672 rendelet 16. cikke (1) bekezdésének e) pontjában említett forma elfogadására.

                     (8)

                     Mivel az (EU) 2018/1672 rendelet 2021. június 3-tól alkalmazandó, e rendeletet is az említett időponttól kezdve célszerű alkalmazni.

                     (9)

                     Ha e rendelet alkalmazásában személyes adatok kezelésére van szükség, azt a személyes adatok védelmére vonatkozó hatályos uniós joggal összhangban kell elvégezni. A személyes adatok e rendelet alapján történő kezelése az (EU) 2016/679 európai parlamenti és tanácsi rendelet (4), illetve az (EU) 2018/1725 európai parlamenti és tanácsi rendelet (5) hatálya alá tartozik a tagállamok illetékes hatóságai általi kezelés, illetve a VIR-ben történő kezelés tekintetében.

                     (10)

                     Az (EU) 2018/1725 rendelet 42. cikkének (1) bekezdésével összhangban a Bizottság egyeztetett az európai adatvédelmi biztossal, aki 2021. február 12-én véleményt nyilvánított.

                     (11)

                     Az e rendeletben előírt intézkedések összhangban vannak az (EU) 2018/1672 rendelettel létrehozott készpénzellenőrzési bizottság véleményével,

               ELFOGADTA EZT A RENDELETET:

            1. cikk
            Nyilatkozattételi formanyomtatvány
            Az (EU) 2018/1672 rendelet 3. cikkének (3) bekezdésében említett nyilatkozattételi formanyomtatványnak (a továbbiakban: nyilatkozattételi formanyomtatvány) meg kell felelnie az e rendelet I. mellékletének 1. részében meghatározott mintának, és azt az ott meghatározott kitöltési útmutatónak megfelelően kell kitölteni.

            2. cikk
            Adatszolgáltatási formanyomtatvány
            Az (EU) 2018/1672 rendelet 4. cikkének (3) bekezdésében említett adatszolgáltatási formanyomtatványnak (a továbbiakban: adatszolgáltatási formanyomtatvány) meg kell felelnie az e rendelet I. mellékletének 2. részében meghatározott mintának, és azt az ott meghatározott kitöltési útmutatónak megfelelően kell kitölteni.

            3. cikk
            A formanyomtatványok pótlapjai
            Amennyiben a nyilatkozattételi, illetve az adatszolgáltatási formanyomtatványon nincs elég hely, az I. melléklet 3., illetve 4. részében meghatározott minták szerinti pótlapokat kell használni. Amennyiben egy nyilatkozattételi vagy adatszolgáltatási formanyomtatványhoz pótlapokat csatolnak, azokat a nyilatkozattételi, illetve adatszolgáltatási formanyomtatvány szerves részének kell tekinteni.

            4. cikk
            Hivatalos használatra szolgáló formanyomtatványok

               (1)   Az illetékes hatóságok az (EU) 2018/1672 rendelet 10. cikke (1) bekezdésének a), b) és c) pontjában említett információk rögzítésére és továbbítására az e rendelet II. mellékletének 1. részében meghatározott, hivatalos használatra szolgáló formanyomtatványt használják.

               (2)   Amennyiben az (EU) 2018/1672 rendelet 3. cikke szerinti, kísért készpénzre vonatkozó nyilatkozattételi kötelezettséget vagy az említett rendelet 4. cikke szerinti, kísérő nélküli készpénzre vonatkozó adatszolgáltatási kötelezettséget nem teljesítették, és az illetékes hatóságnak az említett rendelet 5. cikkének (3) bekezdése alapján hivatalból kell nyilatkozatot összeállítaniuk, ahhoz e rendelet I. mellékletének 1. vagy 2. részében meghatározott mintát kell használniuk, valamint az e rendelet 3. cikke szerint szükséges esetben az említett melléklet 3., illetve 4. részében meghatározott mintát. Az e bekezdés alapján összeállított nyilatkozatot csatolni kell az (1) bekezdésben említett, hivatalos használatra szolgáló formanyomtatványhoz és azzal együtt kell továbbítani.

               (3)   Amennyiben az illetékes hatóságok olyan hordozót észlelnek, akinél az (EU) 2018/1672 rendelet 3. cikkében említett küszöbérték alatti összegű készpénz van, és a készpénz gyaníthatóan büntetendő cselekményhez kapcsolódik, az illetékes hatóságoknak az e rendelet I. mellékletének 1. részében meghatározott mintát és – az e rendelet 3. cikkével összhangban szükséges esetben – az említett melléklet 3. részében meghatározott mintát kell használniuk ezen információk rögzítésére. Az e bekezdés alapján rögzített információkat tartalmazó anyagot csatolni kell az (1) bekezdésben említett, hivatalos használatra szolgáló formanyomtatványhoz és azzal együtt kell továbbítani.

               (4)   Amennyiben az illetékes hatóságok megállapítják, hogy az (EU) 2018/1672 rendelet 4. cikkében említett küszöbérték alatti, kísérő nélküli készpénz lép be az Unió területére, illetve hagyja el az Unió területét, és a készpénz gyaníthatóan büntetendő cselekményhez kapcsolódik, az illetékes hatóságoknak az e rendelet I. mellékletének 2. részében meghatározott mintát és – az e rendelet 3. cikkével összhangban szükséges esetben – az említett melléklet 4. részében meghatározott mintát kell használniuk ezen információk rögzítésére. Az e bekezdés alapján rögzített információkat tartalmazó anyagot csatolni kell az (1) bekezdésben említett, hivatalos használatra szolgáló formanyomtatványhoz és azt azzal együtt kell továbbítani.

               (5)   Amennyiben az illetékes hatóságok megállapítják, hogy az (EU) 2018/1672 rendelet 3. vagy 4. cikke alapján kapott nyilatkozat esetében a készpénz gyaníthatóan büntetendő cselekményhez kapcsolódik, az illetékes hatóságok a nyilatkozatot csatolják az (1) bekezdésben említett, hivatalos használatra szolgáló formanyomtatványhoz és azt azzal együtt továbbítják.

               (6)   Az illetékes hatóságok az (EU) 2018/1672 rendelet 10. cikke (1) bekezdésének d) pontjában említett, anonimizált kockázati információk és kockázatelemzési eredmények rögzítésére az e rendelet II. mellékletének 2. részében meghatározott minta szerinti, az anonimizált kockázati információk és kockázatelemzési eredmények továbbítása céljából hivatalos használatra szolgáló formanyomtatványt használják.

            5. cikk
            Információcsere a váminformációs rendszeren keresztül

               (1)   Az illetékes hatóságok az (EU) 2018/1672 rendelet 3. és 4. cikkének, 5. cikke (3) bekezdésnek és 6. cikkének megfelelően rögzített információkat továbbítják a váminformációs rendszerbe (VIR) a következő módok egyike szerint:

                           a)

                           az információkat manuálisan, a VIR felhasználói webes felületén keresztül viszik be;

                           b)

                           az információkat exportálják a nemzeti rendszer(ek)ből és importálják a VIR-be a „CIS XML” adatformátum felhasználásával;

                           c)

                           a nemzeti rendszer(ek)et közvetlenül összekapcsolják a VIR-rel a VIR által biztosított rendszerinterfész révén.

               (2)   Az illetékes hatóságok az (EU) 2018/1672 rendelet 9. cikkének (1) bekezdésében említett információkat az (1) bekezdéssel összhangban a VIR-nek történő továbbítás útján továbbítják a szóban forgó információk megszerzésének helye szerinti tagállam pénzügyi információs egységének (FIU).

               (3)   Az illetékes hatóságok az (EU) 2018/1672 rendelet 10. cikke (1) bekezdésének a), b) és c) pontjában említett információkat azoknak az (1) bekezdéssel összhangban a VIR-be történő továbbításával továbbítják a többi tagállamnak.

               (4)   Az illetékes hatóságok elektronikus úton, a VIR-en keresztül továbbítják a többi tagállam illetékes hatóságainak az (EU) 2018/1672 rendelet 10. cikke (1) bekezdésének d) pontjában említett anonimizált kockázati információkat és kockázatelemzési eredményeket.

               (5)   Az illetékes hatóságok az (EU) 2018/1672 rendelet 10. cikkének (1) bekezdésében említett információkat az említett rendelet 10. cikkének (2) bekezdésében említett címzettek rendelkezésére bocsátják oly módon, hogy azokat e cikk (3), illetve (4) bekezdésével összhangban továbbítják a VIR-be, amennyiben a készpénz gyaníthatóan az Európai Unió pénzügyi érdekeit sértő büntetendő cselekményhez kapcsolódik.

               (6)   Az e cikk (1), (2), (3) és (4) bekezdése szerinti elektronikus továbbítás időpontját az (EU) 2018/1672 rendelet 9. cikke (3) bekezdésének, valamint 10. cikke (4) és (5) bekezdésének alkalmazásában az információtovábbítás időpontjának kell tekinteni.

            6. cikk
            Anonimizált statisztikai információk

               (1)   Az anonimizált statisztikai információk adatforrásai a nyilatkozatok, az adatszolgáltatási nyilatkozatok, az (EU) 2018/1672 rendelet 5. cikkének (3) bekezdése szerinti hivatalból összeállított nyilatkozatok, az említett rendelet 6. cikke szerinti rögzített információk és a VIR-ben rendelkezésre álló bármely egyéb információ.

               (2)   Az információknak a Bizottság rendelkezésére bocsátására alkalmas formában a VIR-be történő továbbítása az (EU) 2018/1672 rendelet 18. cikke (1) bekezdésének c) pontja szerinti releváns információk továbbításának minősül.

               (3)   A tagállamok biztosítják, hogy a szóban forgó referencia-időszakban minden nyilatkozatra, ellenőrzésre és jogsértésre vonatkozó információt továbbítanak a VIR-be, és haladéktalanul értesítik a Bizottságot, ha a VIR-ben szereplő adatok felülvizsgálat tárgyát képezik.

            7. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2021. június 3-tól kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. május 11-én.

                  a Bizottság részéről

                  az elnök

               Ursula VON DER LEYEN

            (1)  HL L 284., 2018.11.12., 6. o.

            (2)  Az Európai Parlament és a Tanács (EU) 2015/849 irányelve (2015. május 20.) a pénzügyi rendszerek pénzmosás vagy terrorizmusfinanszírozás céljára való felhasználásának megelőzéséről, a 648/2012/EU európai parlamenti és tanácsi rendelet módosításáról, valamint a 2005/60/EK európai parlamenti és tanácsi irányelv és a 2006/70/EK bizottsági irányelv hatályon kívül helyezéséről (HL L 141., 2015.6.5., 73. o.).

            (3)  A Tanács 515/97/EK rendelete (1997. március 13.) a tagállamok közigazgatási hatóságai közötti kölcsönös segítségnyújtásról, valamint a vám- és mezőgazdasági jogszabályok helyes alkalmazásának biztosítása érdekében e hatóságok és a Bizottság együttműködéséről (HL L 82., 1997.3.22., 1. o.).

            (4)  Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) (HL L 119., 2016.5.4., 1. o.).

            (5)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).

            I. MELLÉKLET
            1. RÉSZ

                  KITÖLTÉSI ÚTMUTATÓ

                           ÁLTALÁNOS INFORMÁCIÓK

                        A készpénznek az Unió területére való belépésekor, illetve az Unió területének elhagyásakor történő bejelentésére vonatkozó kötelezettség a pénzmosás megelőzésére és a terrorizmus finanszírozása elleni küzdelemre irányuló uniós stratégia részét képezi. Ezt a bejelentőlapot akkor kell kitölteni, ha az Unió területére belépő vagy annak területét elhagyó személy legalább 10 000 EUR (vagy ennek megfelelő összeget más pénznemben) készpénzt hordoz magánál (az (EU) 2018/1672 európai parlamenti és tanácsi rendelet 3. cikke).
                        Ha helytelen vagy hiányos információt szolgáltatnak, vagy ha a készpénzt ellenőrzés céljára nem bocsátják rendelkezésre, úgy kell tekinteni, hogy a hordozó nem teljesítette kötelezettségét, és az alkalmazandó nemzeti jogszabályok szerinti szankciókkal sújtható.
                        Az illetékes hatóságok rögzítik és feldolgozzák az információkat és a személyes adatokat, és azokat az (EU) 2018/1672 rendelet 9. cikkével összhangban a pénzügyi információs egység (FIU) rendelkezésére bocsátják. Az említett rendelet 10. és 11. cikkében említett esetekben az adatokat az ott említett hatóságok számára is hozzáférhetővé teszik. A nyilatkozat benyújtásának helye szerinti tagállam illetékes hatóságai a rendelkezésükre bocsátott személyes adatok adatkezelőiként járnak el, és alapértelmezés szerint 5 évig őrzik meg az (EU) 2018/1672 rendelet 13. cikkével összhangban gyűjtött személyes adatokat. A személyes adatok kezelésére kizárólag a büntetendő cselekmények megelőzése és az ellenük való küzdelem céljából kerül sor. A teljes körű, többek között az Ön jogaival kapcsolatos információkról a mellékelt adatvédelmi nyilatkozatból / a tagállami online adatvédelmi tájékoztatóra mutató linken keresztül tájékozódhat.

                           AZ (EU) 2018/1672 RENDELETTEL ÖSSZHANGBAN HASZNÁLT KIFEJEZÉSEK MAGYARÁZATA

                           Hordozó: olyan, az Unió területére belépő, illetve az Unió területét elhagyó természetes személy, aki magánál, a poggyászában vagy a szállítóeszközében készpénzt tart.

                           Valuta: bankjegyek és pénzérmék, amelyek csereeszközként forgalomban vannak, vagy csereeszközként forgalomban voltak, és pénzügyi intézményeknél vagy központi bankoknál csereeszközként forgalomban levő bankjegyekre és pénzérmékre még beválthatók.

                           Bemutatóra szóló átruházható értékpapírok: olyan valutától eltérő eszközök, amelyek felmutatásuk esetén pénzösszeg követelésére jogosítják fel a birtokosaikat anélkül, hogy személyazonosságukat vagy az adott összegre való jogosultságukat igazolniuk kellene. Ezek lehetnek:

                                    a)

                                    utazási csekkek; [és]

                                    b)

                                    csekkek, váltók vagy fizetési megbízások, amelyek vagy bemutatóra szólnak, vagy el vannak látva aláírással, de a kedvezményezett nevét nem jelzik, vagy üres forgatmány szerepel rajtuk, vagy fiktív kedvezményezett részére szólnak, vagy pedig egyébként olyan jellegűek, hogy az értékpapír tulajdonjoga az átadással kerül átruházásra;

                              Könnyen készpénzzé tehető értékhordozóként használt áruk:

                                    a)

                                    legalább 90 %-os aranytartalmú érmék; [és]

                                    b)

                                    tömbarany, például a legalább 99,5 %-os aranytartalommal rendelkező rudak, rögök vagy szemcsék.

                        •

                           A formanyomtatvány minden mezője kötelező, és azokat ki kell tölteni. A formanyomtatvány csillaggal (*) jelölt mezőit csak akkor kell kitölteni, ha az az adott esetben alkalmazandó vagy a vonatkozó adat rendelkezésre áll.

                        •

                           A fehér színű részeket nyomtatott nagybetűkkel és sötét tintával kell kitölteni. A formanyomtatványok nem tartalmazhatnak kihúzást, felülírt szavakat vagy egyéb változtatásokat.

                        •

                           A „Vámszervek számára fenntartott hely” kifejezéssel megjelölt részeket üresen kell hagyni.

                        •

                           Adott esetben meg kell adni a személyi azonosító számot (személyi adóazonosító, társadalombiztosítási azonosító vagy hasonló egyedi személyazonosító kód), címet, irányítószámot, telefonszámot és e-mail-címet. Ha nem alkalmazandó, az „N/A” szöveget tüntesse fel.

                        •

                           Amennyiben rendelkezésre áll, meg kell adni a héaazonosító számot és a gazdálkodók nyilvántartási és azonosító számát (azaz az EORI-számot, amely egy tagállami vámhatóság által a vámügyi tevékenységekben részt vevő gazdasági szereplőkhöz rendelt egyedi szám). Ha nem áll rendelkezésre, az „N/A” szöveget tüntesse fel.

                        •

                           Ha az információ nem ismert a hordozó számára, az „ismeretlen” szöveget kell feltüntetni.

                        •

                           A formanyomtatványt az EU azon hivatalos nyelveinek egyikén kell kitölteni, amelyeket a nyilatkozattétel helye szerinti tagállam illetékes hatóságai elfogadnak.

                  1. szakasz: Az Unió területére való belépés, illetve az Unió területének elhagyása

            Jelölje be a megfelelő négyzetet annak jelzésére, hogy a hordozó belép-e az EU területére, vagy elhagyja-e az EU területét. Az EU-n keresztül történő áthaladás esetén az EU területére való belépéskor és az EU területének elhagyásakor is kell nyilatkozatot tenni.

                  2. szakasz: A készpénz hordozójának adatai

            A hordozó személyes adatait kell megadni ebben a szakaszban abban a formában, ahogy azok a személyazonosító okmányon szerepelnek.
            Ha a készpénz hordozója jogilag nem cselekvőképes a nyilatkozat aláírása szempontjából, a nyilatkozatot a hordozó jogi képviselője nyújtja be.

                  3. szakasz: A szállítással kapcsolatos adatok

            Meg kell adni az első indulási országra, a végső rendeltetési országra és a szállítóeszközre vonatkozó információkat. Adott esetben meg kell adni azt a tranzitországot vagy -országokat, amelyeken keresztül a hordozó készpénzt szállít, valamint az igénybe vett közlekedési vállalatot.

                        —

                        Ha légi járművel lép be az EU területére vagy hagyja el azt, jelölje be a „Légi” négyzetet. Meg kell adni a légi jármű típusát (kereskedelmi légi járat, magánrepülőgép, egyéb). Az „Azonosítószám” mezőben a járatszámot vagy a légi jármű lajstromjelét (magánrepülőgép esetében) kell megadni.

                        —

                        Ha tengeren vagy folyón lép be az EU területére vagy hagyja el azt, jelölje be a „Tengeri / Folyami” négyzetet. Meg kell adni a hajó típusát (kereskedelmi hajó, jacht vagy egyéb). Az „Azonosítószám” mezőben a hajó nevét, a „Közlekedési vállalat” mezőben pedig a hajótársaság adatait kell megadni.

                        —

                        Ha gépjárművel lép be az EU területére vagy hagyja el azt, jelölje be a „Közúti” négyzetet. Meg kell adni a közúti közlekedésre használt jármű típusát (teherautó, személygépkocsi, busz, egyéb). Az „Azonosítószám” mezőben fel kell tüntetni a jármű országkódját és rendszámát.

                        —

                        Ha vonattal utazva lép be az EU területére vagy hagyja el azt, jelölje be a „Vasúti” négyzetet. Az „Azonosítószám” mezőben fel kell tüntetni a vasúti járat számát, a „Közlekedési vállalat” mezőben pedig a vasúttársaság nevét.

                        —

                        Ha valamilyen más közlekedési módot vesz igénybe, az „Egyéb” négyzetet jelölje be, és ismertesse a közlekedési módot (pl. gyalogos közlekedés, kerékpár).

                  4. szakasz: A készpénzre vonatkozó adatok

            A hordozó által szállított készpénz teljes összegét kell megadni ebben a szakaszban. A „készpénz” fogalmának meghatározása az „Általános információk” szakaszban szerepel. Legalább az egyik lehetőséget meg kell jelölni [(i.) valuta; (ii.) bemutatóra szóló átruházható értékpapírok vagy (iii.) könnyen készpénzzé tehető értékhordozóként használt áruk].
            Ha a nyilatkozat formanyomtatványán nincs elegendő hely, pótlapokat kell használni a készpénzre vonatkozó adatok közlésére. Minden megadott információ ugyanazon nyilatkozat része, és minden pótlapot meg kell számozni és alá kell írni.

                  5. szakasz: A készpénz gazdasági eredete és tervezett felhasználása

               Az 5.A. alszakaszt minden olyan esetben ki kell tölteni, ahol a hordozó kizárólagos tulajdonos, vagy ha csak egy tulajdonos jelzi a vonatkozó gazdasági eredetet.

               Az 5.B. alszakaszt minden olyan esetben ki kell kitölteni, ahol a hordozó egyben a kizárólagos tulajdonos és a kizárólagos tervezett címzett is, vagy ha csak egy címzett jelzi a készpénz tervezett felhasználását.
            Az alszakaszok mindegyikében egynél több lehetőség is választható. Ha egyetlen választási lehetőség sem alkalmazandó, jelölje be az „egyéb” négyzetet, és adja meg a részleteket.
            Ha egynél több tulajdonos vagy egynél több tervezett címzett van, a tulajdonosok és/vagy a tervezett címzettek vonatkozásában a készpénz gazdasági eredetére és tervezett felhasználására vonatkozó információkat pótlapokon kell megadni az alábbiakban ismertetett módon. Ebben az esetben jelölje meg az „egyéb” opciót, és pontosításként tüntesse fel a „pótlapok” kifejezést.

                  6. szakasz: A készpénz tulajdonosa

               Csak egy tulajdonos van

            Ha a hordozó a készpénz kizárólagos tulajdonosa, jelölje be a megfelelő négyzetet, és ugorjon a 7. szakaszhoz.
            Ha a hordozó nem a kizárólagos tulajdonos, adja meg, hogy a kizárólagos tulajdonos más természetes személy vagy jogi személy-e, és jelölje be a megfelelő négyzetet. A 6.A. alszakaszban (természetes személy esetében) vagy a 6.B. alszakaszban (jogi személy esetében) meg kell adni az adatokat, és a kitöltést a 7. szakasznál kell folytatni. Ha a hordozó természetes személy, a személyes adatokat a személyazonosító okmányában feltüntetett formában kell megadni.

               Egynél több tulajdonos van

            Egynél több tulajdonos esetén a megfelelő mezőben meg kell adni a tulajdonosok teljes számát. Minden további tulajdonosra vonatkozóan külön pótlapot kell kitölteni, megadva az egyes tulajdonosok adatait, a tulajdonukban lévő készpénz összegét, gazdasági eredetét, valamint tervezett felhasználását. Ha a hordozó a tulajdonosok egyike, rá vonatkozóan is ki kell tölteni egy pótlapot, megadvaa a hordozó tulajdonában lévő készpénz összegét, annak gazdasági eredetét és tervezett felhasználását. Minden megadott információ ugyanazon nyilatkozat része, és minden pótlapot meg kell számozni és alá kell írni.

                  7. szakasz: A készpénz tervezett címzettje

               Csak egy tervezett címzett van

            Tüntesse fel, hogy a hordozó a készpénz egyetlen tervezett címzettje-e. Amennyiben igen, jelölje be a megfelelő négyzetet, és ugorjon a 8. szakaszhoz.
            Ha a hordozó nem az egyetlen tervezett címzett, jelölje be a megfelelő négyzetet annak jelzésére, hogy az egyetlen tervezett címzett egy másik természetes személy vagy jogi személy-e. A 7.A. alszakaszban (természetes személy esetében) vagy a 7.B. alszakaszban (jogi személy esetében) meg kell adni az adatokat, és a kitöltést a 8. szakasznál kell folytatni. Természetes személy esetében a személyes adatokat a személyazonosító okmányában feltüntetett formában kell megadni.

               Egynél több tervezett címzett van

            Egynél több tervezett címzett esetén a megfelelő mezőben meg kell adni a tervezett címzettek teljes számát. Minden egyes tervezett címzettre vonatkozóan külön pótlapot kell kitölteni, megadva az egyes tervezett címzettek adatait, a nekik szánt készpénz összegét és annak tervezett felhasználását. Ha a hordozó a tervezett címzettek egyike, rá vonatkozóan is ki kell tölteni egy pótlapot, megadva a hordozó által kapott készpénz összegét és annak tervezett felhasználását. Minden megadott információ ugyanazon nyilatkozat része, és minden pótlapot meg kell számozni és alá kell írni.

                  8. szakasz: Aláírás

            Adja meg a dátumot, a helyet és a nevet, és írja alá a bejelentőlapot. Adja meg az igénybe vett pótlapok számát összesen. Ha nem vett igénybe pótlapot, nullát (0-t) kell megadni. A hordozó a megfelelő négyzet bejelölésével jelezheti a nyilatkozat hitelesített másolatára vonatkozó kérelmét.
            2. RÉSZ

                  KITÖLTÉSI ÚTMUTATÓ

                           ÁLTALÁNOS INFORMÁCIÓK

                        Az Unió területére való belépéskor, illetve az Unió területének elhagyásakor a készpénzzel kapcsolatban kérésre teljesítendő adatszolgáltatási kötelezettség a pénzmosás megelőzésére és a terrorizmus finanszírozása elleni küzdelemre irányuló uniós stratégia részét képezi. Az adatszolgáltatási formanyomtatványt akkor kell kitölteni, ha 10 000 EUR vagy azt meghaladó értékű (vagy azzal egyenértékű, más pénznemben lévő) kísérő nélküli készpénz lép be az EU területére, illetve hagyja el azt, és azon tagállam illetékes hatóságai, amelyen keresztül a készpénz belép az EU területére vagy elhagyja azt, a készpénz feladóját vagy címzettjét, vagy adott esetben annak képviselőjét arra kötelezik, hogy 30 napos határidőn belül tegyen adatszolgáltatási nyilatkozatot (az (EU) 2018/1672 európai parlamenti és tanácsi rendelet 4. cikke).
                        Ha 30 napon belül nem tesznek adatszolgáltatási nyilatkozatot, vagy helytelen vagy hiányos információt szolgáltatnak, vagy ha a készpénzt ellenőrzés céljára nem bocsátják rendelkezésre, úgy kell tekinteni, hogy a nyilatkozattevő nem teljesítette kötelezettségét, és az alkalmazandó nemzeti jogszabályok szerinti szankciókkal sújtható.
                        Az illetékes hatóságok rögzítik és feldolgozzák az információkat és a személyes adatokat, és azokat az (EU) 2018/1672 rendelet 9. cikkével összhangban a pénzügyi információs egység (FIU) rendelkezésére bocsátják. Az említett rendelet 10. és 11. cikkében említett esetekben az adatokat az ott említett hatóságok számára is hozzáférhetővé teszik. Az adatszolgáltatási nyilatkozat benyújtásának helye szerinti tagállam illetékes hatóságai a rendelkezésükre bocsátott személyes adatok adatkezelőiként járnak el, és alapértelmezés szerint 5 évig őrzik meg az (EU) 2018/1672 rendelet 13. cikkével összhangban gyűjtött személyes adatokat. A személyes adatok kezelésére kizárólag a büntetendő cselekmények megelőzése és az ellenük való küzdelem céljából kerül sor. A teljes körű, többek között az Ön jogaival kapcsolatos információkról a mellékelt adatvédelmi nyilatkozatból / a tagállami online adatvédelmi tájékoztatóra mutató linken keresztül tájékozódhat.

                           AZ (EU) 2018/1672 RENDELETTEL ÖSSZHANGBAN HASZNÁLT KIFEJEZÉSEK MAGYARÁZATA

                           Valuta: bankjegyek és pénzérmék, amelyek csereeszközként forgalomban vannak, vagy csereeszközként forgalomban voltak, és pénzügyi intézményeknél vagy központi bankoknál csereeszközként forgalomban levő bankjegyekre és pénzérmékre még beválthatók.

                           Bemutatóra szóló átruházható értékpapírok: olyan valutától eltérő eszközök, amelyek felmutatásuk esetén pénzösszeg követelésére jogosítják fel a birtokosaikat anélkül, hogy személyazonosságukat vagy az adott összegre való jogosultságukat igazolniuk kellene. Ezek az eszközök:

                                    a)

                                    utazási csekkek; [és]

                                    b)

                                    csekkek, váltók vagy fizetési megbízások, amelyek vagy bemutatóra szólnak, vagy el vannak látva aláírással, de a kedvezményezett nevét nem jelzik, vagy üres forgatmány szerepel rajtuk, vagy fiktív kedvezményezett részére szólnak, vagy pedig egyébként olyan jellegűek, hogy az értékpapír tulajdonjoga az átadással kerül átruházásra.

                              Könnyen készpénzzé tehető értékhordozóként használt áruk:

                                    a)

                                    legalább 90 %-os aranytartalmú érmék; [és]

                                    b)

                                    tömbarany, például a legalább 99,5 %-os aranytartalommal rendelkező rudak, rögök vagy szemcsék.

                        •

                           A formanyomtatvány minden mezője kötelező, és azokat ki kell tölteni. A formanyomtatvány csillaggal (*) jelölt mezőit csak akkor kell kitölteni, ha az alkalmazandó vagy az adat rendelkezésre áll.

                        •

                           A fehér színű részeket nyomtatott nagybetűkkel és sötét tintával kell kitölteni. A formanyomtatványok nem tartalmazhatnak kihúzást, felülírt szavakat vagy egyéb változtatásokat.

                        •

                           A „Vámszervek számára fenntartott hely” kifejezéssel megjelölt részeket üresen kell hagyni.

                        •

                           Adott esetben meg kell adni a személyi azonosító számot (személyi adóazonosító, társadalombiztosítási azonosító vagy hasonló egyedi személyazonosító kód), a címet, irányítószámot, telefonszámot és e-mail-címet. Ha nem alkalmazandó, az „N/A” szöveget tüntesse fel.

                        •

                           Amennyiben rendelkezésre áll, meg kell adni a héaazonosító számot és a gazdálkodók nyilvántartási és azonosító számát (azaz az EORI-számot, amely egy tagállami vámhatóság által a vámügyi tevékenységekben részt vevő gazdasági szereplőkhöz rendelt egyedi szám). Ha nem áll rendelkezésre, az „N/A.” szöveget tüntesse fel.

                        •

                           Ha az információ nem ismert a nyilatkozattevő számára, az „ismeretlen” szöveget kell feltüntetni.

                        •

                           A formanyomtatványt az EU azon hivatalos nyelveinek egyikén kell kitölteni, amelyeket a nyilatkozattétel helye szerinti tagállam illetékes hatóságai elfogadnak.

                  1. szakasz: Az Unió területére való belépés, illetve az Unió területének elhagyása

            Jelölje be a megfelelő négyzetet annak jelzésére, hogy a készpénz belép-e az EU területére, vagy elhagyja-e az EU területét.

                  2. szakasz: A nyilatkozattevőre vonatkozó adatok

            A nyilatkozattevő személyes adatait ebben a szakaszban úgy kell megadni, ahogy a személyazonosító okmányon szerepelnek.
            Ha a nyilatkozattevő jogilag nem cselekvőképes az adatszolgáltatási nyilatkozat aláírása szempontjából, az adatszolgáltatási nyilatkozatot a nyilatkozattevő jogi képviselője nyújtja be.

                  3. szakasz: A készpénzre vonatkozó adatok

            Ebben a szakaszban azon készpénz teljes összegét kell megadni, amelyre vonatkozóan adatszolgáltatási nyilatkozatot kell benyújtani. A „készpénz” fogalmának meghatározása az „Általános információk” szakaszban szerepel. A következők közül legalább az egyiket meg kell jelölni: [(i) valuta; (ii) bemutatóra szóló átruházható értékpapírok vagy (iii) könnyen készpénzzé tehető értékhordozóként használt áruk].
            Ha az adatszolgáltatási nyilatkozat formanyomtatványán nincs elegendő hely, pótlapokat kell használni a készpénzre vonatkozó adatok közlésére. Minden megadott információ egyazon adatszolgáltatási nyilatkozat része, és minden pótlapot meg kell számozni és alá kell írni.

                  4. szakasz: Kapcsolat a kísérő nélküli készpénzzel

            Jelölje be a megfelelő négyzeteket a nyilatkozattevő státuszának és a készpénzzel való kapcsolatának azonosításához. Több válasz is megjelölhető.

                  5. szakasz: A készpénz feladója

            Ebben a szakaszban a készpénz feladójára vonatkozó információkat kell feltüntetni, ha a nyilatkozattevő nem a készpénz feladója. Jelölje be a megfelelő négyzetet annak jelzésére, hogy a feladó természetes vagy jogi személy-e. A feladóra vonatkozó adatokat az 5.A. alszakaszban (természetes személy esetében) vagy az 5.B. alszakaszban (jogi személy esetében) kell megadni. Ha a feladó természetes személy, a személyes adatokat a személyazonosító okmányban feltüntetett módon kell megadni.

                  6. szakasz: A készpénz címzettje vagy tervezett címzettje

               Csak egy címzett van

            Ha a nyilatkozattevő nem a készpénz kizárólagos címzettje, ebben a szakaszban fel kell tüntetni a készpénz címzettjére vagy tervezett címzettjére vonatkozó információkat.
            Jelölje be a megfelelő négyzetet annak jelzésére, hogy a készpénznek kizárólagos címzettje van-e, és hogy a kizárólagos címzett természetes vagy jogi személy-e. A kizárólagos címzettre vonatkozó adatokat a 6.A. alszakaszban (természetes személy esetében) vagy a 6.B. alszakaszban (jogi személy esetében) kell megadni. Ha a címzett vagy a tervezett címzett természetes személy, a személyes adatokat a személyazonosító okmányban feltüntetett formában kell megadni.

               Egynél több címzett vagy tervezett címzett van

            Egynél több címzett vagy tervezett címzett esetén a megfelelő mezőben meg kell adni a címzettek vagy tervezett címzettek teljes számát. Minden további címzett vagy tervezett címzett esetében külön pótlapot kell kitölteni, amely tartalmazza az adataikat, a nekik szánt készpénz összegét és annak tervezett felhasználását. Minden megadott információ egyazon adatszolgáltatási nyilatkozat része, és minden pótlapot meg kell számozni és alá kell írni.

                  7. szakasz: A készpénz tulajdonosa

               Csak egy tulajdonos van

            Ha a készpénz kizárólagos tulajdonosa nem a feladó vagy a készpénz kizárólagos címzettje, akkor ebben a szakaszban a kizárólagos tulajdonos adatait kell feltüntetni.
            Jelölje be a megfelelő négyzetet annak jelzésére, hogy a készpénznek kizárólagos tulajdonosa van-e, és hogy a kizárólagos tulajdonos természetes vagy jogi személy-e. A kizárólagos tulajdonos adatait a 7.A. alszakaszban (természetes személy esetében) vagy a 7.B. alszakaszban (jogi személy esetében) kell megadni. Ha a tulajdonos természetes személy, a személyes adatokat a személyazonosító okmányban feltüntetett módon kell megadni.

               Egynél több tulajdonos van

            Egynél több tulajdonos esetén a megfelelő mezőben meg kell adni a tulajdonosok teljes számát. Minden további tulajdonos esetében külön pótlapot kell kitölteni, amely tartalmazza a tulajdonosok adatait, a tulajdonukban lévő készpénz összegét, gazdasági eredetét, valamint tervezett felhasználását. Minden megadott információ egyazon adatszolgáltatási nyilatkozat része, és minden pótlapot meg kell számozni és alá kell írni.

                  8. szakasz: A készpénz gazdasági eredete és tervezett felhasználása

               A 8.A. alszakaszt mindig ki kell tölteni, ha az érintett gazdasági származást a kizárólagos tulajdonosnak kell megadnia.

               A 8.B. alszakaszt mindig ki kell tölteni, ha a készpénz tervezett felhasználását a kizárólagos címzettnek kell megadnia.
            Az alszakaszok mindegyikében választható egynél több lehetőség is. Ha egyetlen választási lehetőség sem alkalmazandó, az „egyéb” négyzetet jelölje be, és adja meg a részleteket.
            Ha egynél több tulajdonos vagy egynél több címzett (vagy tervezett címzett) van, a készpénz gazdasági eredetére és tervezett felhasználására vonatkozó, a tulajdonosoktól és/vagy címzettektől (vagy tervezett címzettektől) származó információkat pótlapokon kell megadni a fentiekben ismertetett módon. Ebben az esetben jelölje meg az „egyéb” opciót, és pontosításként tüntesse fel a „pótlapok” kifejezést.)

                  9. szakasz: Aláírás

            Adja meg a dátumot, a helyet és a nevet, és írja alá az adatszolgáltatási nyilatkozatot. Adja meg az igénybe vett pótlapok számát összesen. Ha nem vett igénybe pótlapot, nullát (0-t) kell megadni. A nyilatkozattevő a megfelelő négyzet bejelölésével jelezheti az adatszolgáltatási nyilatkozat hitelesített másolatára vonatkozó kérelmét.
            3. RÉSZ

                  KITÖLTÉSI ÚTMUTATÓ

               Általános információk

            A készpénzbejelentő nyilatkozat kitöltési útmutatója is alkalmazandó.

                  A. szakasz: A pótlap száma

            A pótlapokat egymást követő számokkal kell megszámozni (1. számmal az első pótlapot, 2. számmal a másodikat stb.).
            Adja meg az összesen igénybe vett pótlapok számát a készpénzbejelentő nyilatkozat második oldalán.

                  B. szakasz: A pótlapra vonatkozó információk

            Adja meg a pótlap kitöltésének okát! Csak egy lehetőség jelölhető meg. Ha több lehetőség is alkalmazandó, minden egyes lehetőséghez külön pótlapot kell kitölteni.

                        B.1.: A „készpénzre vonatkozó adatok” folytatása: Csak abban az esetben válassza ezt a lehetőséget, ha a bejelentő nyilatkozat 4. szakaszában („A készpénzre vonatkozó adatok”) nincs elég hely az összes készpénznek. Töltse ki a C. szakaszt és hagyja ki a D. és E. szakaszt.

                        B.2.: A hordozó a készpénz egy részének tulajdonosa és tervezett címzettje: Abban az esetben válassza, ha a hordozó a készpénz egy részének tulajdonosa és tervezett címzettje is. Minden egyes további tulajdonos és tervezett címzett esetében külön pótlapot kell kitölteni.
                        A C. szakaszban adja meg a hordozó tulajdonában lévő és a neki szánt készpénz összegét.
                        A D.1. és D.2. alszakaszban tüntesse fel a hordozó tulajdonában lévő készpénz gazdasági eredetét és tervezett felhasználását.

                        B.3.: A hordozó a készpénz egy részének tulajdonosa: Abban az esetben válassza, ha a hordozó a készpénz egy részének tulajdonosa is. Minden egyes további tulajdonos esetében külön pótlapot kell kitölteni.
                        A C. szakaszban adja meg a hordozó tulajdonában lévő készpénz összegét.
                        A D.1. és D.2. alszakaszban tüntesse fel a hordozó tulajdonában lévő készpénz gazdasági eredetét és tervezett felhasználását.

                        B.4.: A hordozó a készpénz egy részének tervezett címzettje: Abban az esetben válassza, ha a hordozó a készpénz egy részének tervezett címzettje is. Minden egyes további tervezett címzett esetében külön pótlapot kell kitölteni.
                        A C. szakaszban adja meg a hordozónak szánt készpénz összegét.
                        A D.2. alszakaszban tüntesse fel a hordozónak szánt készpénz tervezett felhasználását.

                        B.5.: A készpénz egy részének további tulajdonosa, aki egyben annak tervezett címzettje is (a hordozótól eltérő): Abban az esetben válassza, ha egynél több tulajdonos van, és az egyes tulajdonosok a készpénz tervezett címzettjei is. Minden egyes további tulajdonos esetében, aki egyben a készpénz tervezett címzettje is, külön pótlapot kell kitölteni.
                        A C. szakaszban adja meg a tulajdonos tulajdonában lévő készpénz összegét, valamint a tulajdonosnak és a tervezett címzettnek szánt összeget.
                        A D.1. és D.2. alszakaszban tüntesse fel a tulajdonos és a tervezett címzett tulajdonában lévő készpénz gazdasági eredetét és tervezett felhasználását.
                        A tulajdonos és a tervezett címzett adatait természetes személy esetében az E.1. alszakaszban, jogi személy esetében pedig az E.2. alszakaszban kell megadni.

                        B.6.: A készpénz egy részének tulajdonosa (a hordozótól eltérő): Akkor válassza, ha egynél több tulajdonos van. Minden egyes további tulajdonos esetében külön pótlapot kell kitölteni.
                        A C. szakaszban adja meg a tulajdonos tulajdonában lévő készpénz összegét.
                        A D.1. és D.2. alszakaszban tüntesse fel a tulajdonos tulajdonában lévő készpénz gazdasági eredetét és tervezett felhasználását.
                        A tulajdonos adatait természetes személy esetében az E.1. alszakaszban, jogi személy esetében pedig az E.2. alszakaszban kell megadni.

                        B.7.: A készpénz egy részének tervezett címzettje (a hordozótól eltérő): Abban az esetben válassza, ha egynél több tervezett címzett van. Minden egyes tervezett címzett esetében külön pótlapot kell kitölteni.
                        A C. szakaszban adja meg a tervezett címzettnek szánt készpénz összegét.
                        A D.2. alszakaszban tüntesse fel a tervezett címzettnek szánt készpénz tervezett felhasználását.
                        A tervezett címzett adatait természetes személy esetében az E.1. alszakaszban, jogi személy esetében pedig az E.2. alszakaszban kell megadni.

                  C. szakasz: A készpénzre vonatkozó adatok

            A „készpénz” fogalmának magyarázatát a készpénzbejelentő nyilatkozat kitöltési útmutatójának „Általános információk” szakasza tartalmazza.

                  D. szakasz: A készpénz gazdasági eredete és tervezett felhasználása

            Jelölje be a megfelelő négyzeteket a készpénz gazdasági eredetének és tervezett felhasználásának feltüntetésére a B. szakasz szerint. Egynél több lehetőség is választható. Ha egyetlen választási lehetőség sem alkalmazandó, jelölje be az „egyéb” négyzetet, és adja meg a részleteket.

                  E. szakasz: Érintett személyek

            Adja meg az érintett személyek személyes adatait. E személyek lehetnek természetes vagy jogi személyek. Jelölje meg a megfelelőt és adja meg az adatokat.

                  F. szakasz: Aláírás

            Adja meg a dátumot, a helyet és a nevet, írja alá a pótlapot és csatolja azt a fő készpénzbejelentő nyilatkozathoz. A megadott információk egyetlen nyilatkozatnak minősülnek.
            4. RÉSZ

                  KITÖLTÉSI ÚTMUTATÓ

               Általános információk

            A készpénz-adatszolgáltatási nyilatkozat kitöltési útmutatója is alkalmazandó.

                  A. szakasz: A pótlap száma

            A pótlapokat egymást követő számokkal kell megszámozni (1. számmal az első pótlapot, 2. számmal a másodikat stb.).
            Adja meg az összesen igénybe vett pótlapok számát a készpénz-adatszolgáltatási nyilatkozat második oldalán.

                  B. szakasz: A pótlapra vonatkozó információk

            Adja meg a pótlap kitöltésének okát! Csak egy lehetőség jelölhető meg. Ha több lehetőség is alkalmazandó, minden egyes lehetőséghez külön pótlapot kell kitölteni.

                        B.1.: A „készpénzre vonatkozó adatok” folytatása: Csak abban az esetben válassza ezt a lehetőséget, ha az adatszolgáltatási nyilatkozat 3. szakaszában („A készpénzre vonatkozó adatok”) nincs elég hely az összes készpénznek. Töltse ki a C. szakaszt és hagyja ki a D. és E. szakaszt.

                        B.2.: A készpénz egy részének feladója és tulajdonosa: Kizárólag abban az esetben válassza, ha egynél több készpénztulajdonos van, és az egyik tulajdonos a készpénz feladója is. Minden egyes tulajdonos esetében külön pótlapot kell kitölteni.
                        A C. szakaszban adja meg a feladó tulajdonában lévő készpénz összegét.
                        A D.1. és D.2. alszakaszban tüntesse fel a feladó tulajdonában lévő készpénz gazdasági eredetét és tervezett felhasználását.

                        B.3.: A készpénz egy részének kizárólagos címzettje és tulajdonosa: Ezt abban az esetben válassza, ha egynél több tulajdonos van, és az egyik tulajdonos a készpénz kizárólagos címzettje is. Minden további tulajdonos esetében külön pótlapot kell kitölteni.
                        A C. szakaszban adja meg a kizárólagos címzett tulajdonában lévő készpénz összegét.
                        A D.1. és D.2. alszakaszban tüntesse fel a kizárólagos címzett tulajdonában lévő készpénz gazdasági eredetét és tervezett felhasználását.

                        B.4.: A készpénz egy részének címzettje vagy tervezett címzettje, aki egyben annak tulajdonosa is: Ezt abban az esetben válassza, ha egynél több tulajdonos van, és az egyik tulajdonos a készpénz címzettje (vagy tervezett címzettje) is. Minden egyes további tulajdonos és/vagy címzett (vagy tervezett címzett) esetében külön pótlapot kell kitölteni.
                        A C. szakaszban adja meg címzett tulajdonában lévő és neki szánt készpénz összegét.
                        A D.1. és D.2. alszakaszban tüntesse fel a tulajdonos és a címzett (vagy tervezett címzett) tulajdonában lévő készpénz gazdasági eredetét és tervezett felhasználását.
                        A tulajdonos és egyben címzett (vagy tervezett címzett) adatait természetes személy esetében az E.1. alszakaszban, jogi személy esetében pedig az E.2. alszakaszban kell megadni.

                        B.5.: A készpénz egy részének tulajdonosa: Akkor válassza, ha egynél több tulajdonos van. Minden egyes tulajdonos esetében külön pótlapot kell kitölteni.
                        A C. szakaszban adja meg a tulajdonos tulajdonában lévő készpénz összegét.
                        A D.1. és D.2. alszakaszban tüntesse fel a tulajdonos tulajdonában lévő készpénz gazdasági eredetét és tervezett felhasználását.
                        A tulajdonos adatait természetes személy esetében az E.1. alszakaszban, jogi személy esetében pedig az E.2. alszakaszban kell megadni.

                        B.6.: A készpénz egy részének címzettje vagy tervezett címzettje: Akkor válassza, ha egynél több címzett (tervezett címzett) van. Minden egyes címzett (tervezett címzett) esetében külön pótlapot kell kitölteni.
                        A C. szakaszban adja meg a címzettnek (vagy tervezett címzettnek) szánt készpénz összegét.
                        A D.2. alszakaszban tüntesse fel a címzettnek (vagy tervezett címzettnek) szánt készpénz tervezett felhasználását.
                        A tervezett címzett adatait természetes személy esetében az E.1. alszakaszban, jogi személy esetében pedig az E.2. alszakaszban kell megadni.

                  C. szakasz: A készpénzre vonatkozó adatok

            A „készpénz” fogalmának magyarázatát a készpénz-adatszolgáltatási nyilatkozat kitöltési útmutatójának „Általános információk” szakasza tartalmazza.

                  D. szakasz: A készpénz gazdasági eredete és tervezett felhasználása

            Jelölje be a megfelelő négyzeteket a készpénz gazdasági eredetének és tervezett felhasználásának feltüntetésére a B. szakasz szerint. Egynél több lehetőség is választható. Ha egyetlen választási lehetőség sem alkalmazandó, jelölje be az „egyéb” négyzetet, és adja meg a részleteket.

                  E. szakasz: Érintett személyek

            Adja meg az érintett személyek személyes adatait. E személyek lehetnek természetes vagy jogi személyek. Jelölje meg a megfelelőt és adja meg az adatokat.

                  F. szakasz: Aláírás

            Adja meg a dátumot, a helyet és a nevet, írja alá a pótlapot és csatolja azt a fő készpénz-adatszolgáltatási nyilatkozathoz. A megadott információk egy adatszolgáltatási nyilatkozatnak minősülnek.

            II. MELLÉKLET
            1. RÉSZ

            2. RÉSZ

               Formanyomtatvány az anonimizált kockázati információknak és kockázatelemzési eredményeknek az (EU) 2018/1672 rendelet 10. cikke (1) bekezdésének d) pontja szerinti cseréjéhez

                  KITÖLTÉSI ÚTMUTATÓ

            Ezt a formanyomtatványt az Európai Unió területére belépő, illetve az Európai Unió területét elhagyó készpénz ellenőrzéséről szóló (EU) 2018/1672 rendelet 10. cikke (1) bekezdése d) pontjának és 10. cikke (5) bekezdésének megfelelően hathavonta kell kitölteni és továbbítani. Tartalmaznia kell azokat az információkat, amelyről a tagállam úgy véli, hogy azokból fontos következtetések vonhatók le, vagy azok jelentős hozzáadott értéket képviselnek a kockázatkezelésben, és ha a fenyegetés az EU más részein magas kockázatot jelenthet.

                  A. rész:

            Tüntesse fel az információt küldő tagállamot, valamint az érintett illetékes hatóság nevét és e-mail-címét.
            Adja meg a hivatkozási számot a következő formátumban: Tagállam, év, A (az első félévben) vagy B (a második félévben).
            Adja meg a dátumot és a referencia-időszakot.
            Tüntesse fel, hogy a tagállam a referencia-időszakra vonatkozó anonimizált kockázati információkat és kockázatelemzési eredményeket oszt-e meg. Ha nem, akkor csak az A. részt kell feltölteni a váminformációs rendszerbe (VIR).
            Adja meg az elküldött oldalak összesített számát (az A. résszel együtt).

                  B. rész:

            Ebben a részben azokat az anonimizált kockázati információkat és kockázatelemzési eredményeket kell megadni, amelyek egyedi esetek alapján közvetlenül nem hívhatók le a VIR-en keresztül.
            Adja meg, hogy az információ kísért vagy kísérő nélküli készpénzre vonatkozik-e.
            Adja meg, hogy van-e új trend vagy megfigyelt ismétlődő minta, és adjon meg további információkat.
            Az új trend a közelmúltban megfigyelt változást vagy általános tendenciát jelent a készpénz fizikai mozgása terén.
            A megfigyelt ismétlődő minta többször megfigyelt mintát vagy részletet jelent. Tüntesse fel, hogy a jelentett eset(ek) kockázatalapú ellenőrzés vagy véletlenszerű ellenőrzés eredménye(i)-e.
            A kockázatalapú ellenőrzések a készpénzmozgásokra vonatkozó kockázati kritériumokon, és különösen az adatfeldolgozási technikák alkalmazásával végzett kockázatelemzésen alapuló ellenőrzések. Céljuk a kockázatok azonosítása és értékelése, illetve a szükséges ellenintézkedések kialakítása a nemzeti, uniós és adott esetben nemzetközi szinten kidolgozott kritériumok alapján.
            A véletlenszerű ellenőrzések nem a készpénzmozgások kockázati kritériumai alapján elvégzett ellenőrzések.
            Adjon részletes információt az esetről / esetekről (pl. különleges elkövetési mód hasonló esetekben, az elrejtés részletes ismertetése stb.), a készpénz jellemzőiről (pl. nagy címletű bankjegyek stb.) és közöljön minden egyéb olyan, személyes adatot nem tartalmazó információt, amelynek megosztását fontosnak véli.
            Tüntesse fel, hogy csatoltak-e képeket, illetve hányat.
            Szükség esetén a B. rész ugyanarra a referencia-időszakra vonatkozóan többször is kitölthető.

                  C. rész:

            A C. részt akkor kell kitölteni, ha a tagállam a referencia-időszakon belül kockázatorientált projektet hajtott végre a készpénzellenőrzés területén.
            Mutassa be a végrehajtott projektet.
            Ismertesse az ügy sajátosságait, a levont következtetéseket és az esetleges észrevételeket (pl. az időtartamra, az eszközökre (pl. keresőkutyák, átvilágítás), az ellenőrzések kiterjedtségére stb. vonatkozóan).

            Szükség esetén mutasson be egy példaesetet.
            Tüntesse fel, hogy a példaeset kockázatalapú ellenőrzés vagy véletlenszerű ellenőrzés eredménye-e.
            Tüntesse fel, hogy csatoltak-e képeket, illetve hányat.
            Szükség esetén – az elvégzett projektek számától függően – a C. rész ugyanarra a referencia-időszakra vonatkozóan többször is kitölthető.

                  D. rész:

            Közölje azon információkat, amelyeket fontosnak tartanak megosztani, de nem tartoznak a B. vagy a C. részhez.
            Tüntesse fel, hogy csatoltak-e képeket, illetve hányat.


title: A Bizottság (EU) 2021/790 végrehajtási rendelete (2021. május 10.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Pesca di Delia” [OFJ])

text:
                  2021.5.17.

                  HU

                  Az Európai Unió Hivatalos Lapja

                  L 171/1

         A BIZOTTSÁG (EU) 2021/790 VÉGREHAJTÁSI RENDELETE
         (2021. május 10.)
         egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Pesca di Delia” [OFJ])
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában Olaszország kérelmét (2) a „Pesca di Delia” elnevezés bejegyzésére.

                     (2)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Pesca di Delia” elnevezést be kell jegyezni,

               ELFOGADTA EZT A RENDELETET:

            1. cikk
            A „Pesca di Delia” (OFJ) elnevezés bejegyzésre kerül.
            Az első bekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.6. osztályba (Gyümölcs, zöldségfélék és gabonafélék, frissen vagy feldolgozva) tartozó terméket jelöl.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. május 10-én.

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  HL C 18., 2021.1.18., 45. o.

            (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság (EU) 2021/1713 végrehajtási rendelete (2021. szeptember 24.) az 1967/2006/EK tanácsi rendelettől a Spanyolország egyes felségvizein (Katalónia) a homoki angolna (Gymnammodytes cicerelus és G. semisquamatus), valamint a gébfélék (Aphia minuta és Crystalogobius linearis) halászatában alkalmazott, hajóról üzemeltetett kerítőhálók telepítésének a parttól számított legkisebb távolsága és legkisebb mélysége tekintetében történő eltérés meghosszabbításáról

text:
                  2021.9.27.

                  HU

                  Az Európai Unió Hivatalos Lapja

                  L 342/1

         A BIZOTTSÁG (EU) 2021/1713 VÉGREHAJTÁSI RENDELETE
         (2021. szeptember 24.)
         az 1967/2006/EK tanácsi rendelettől a Spanyolország egyes felségvizein (Katalónia) a homoki angolna (Gymnammodytes cicerelus és G. semisquamatus), valamint a gébfélék (Aphia minuta és Crystalogobius linearis) halászatában alkalmazott, hajóról üzemeltetett kerítőhálók telepítésének a parttól számított legkisebb távolsága és legkisebb mélysége tekintetében történő eltérés meghosszabbításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a földközi-tengeri halászati erőforrások fenntartható kiaknázásával kapcsolatos irányítási intézkedésekről, a 2847/93/EGK rendelet módosításáról és az 1626/94/EK rendelet hatályon kívül helyezéséről szóló, 2006. december 21-i 1967/2006/EK tanácsi rendeletre (1) és különösen annak 13. cikke (5) bekezdésére,
         mivel:

                     (1)

                     A Bizottság 2014. május 6-án elfogadta az (EU) 464/2014 végrehajtási rendeletet (2), amely első alkalommal 2017. május 8-ig engedélyezett eltérést az 1967/2006/EK tanácsi rendelet 13. cikke (1) bekezdésének első albekezdésétől a Spanyolország egyes felségvizein (Katalónia) a homoki angolna (Gymnammodytes cicerelus és G. semisquamatus), valamint a gébfélék (Aphia minuta és Crystalogobius linearis) halászatában alkalmazott, hajóról üzemeltetett kerítőhálók telepítésének a parttól számított legkisebb távolsága és legkisebb mélysége tekintetében. Az említett eltérést meghosszabbította az (EU) 2018/922 bizottsági végrehajtási rendelet (3), amely 2021. július 2-án hatályát vesztette.

                     (2)

                     2021. március 11-én kérelem érkezett a Bizottsághoz, amelyben Spanyolország az említett eltérés meghosszabbítását kérelmezi a homoki angolnára (Gymnammodytes cicerelus és G. semisquamatus) és a gébfélékre (Aphia minuta és Crystalogobius linearis) irányuló, Katalónia parti vizeiben folytatott, hajóról működtetett kerítőhálókkal végzett halászat kapcsán.

                     (3)

                     Az eltérés iránti kérelmet Spanyolország naprakész tudományos és műszaki indoklással támasztotta alá.

                     (4)

                     Spanyolország az 1967/2006/EK rendelet 19. cikkének (2) bekezdésével összhangban 2021. július 22-én elfogadta az irányítási tervet (4) (a továbbiakban: spanyol irányítási terv).

                     (5)

                     A kérelem olyan hajókra vonatkozik, amelyek szerepelnek Katalónia autonóm közösség tengeriflotta-nyilvántartásában, halászati tevékenységükről több mint öt évre visszamenően rendelkezésre állnak feljegyzések, és e tevékenységüket a spanyol irányítási terv keretében végzik.

                     (6)

                     A kérelem 26, 10 méternél kisebb teljes hosszúságú és 75 kW-nál kisebb motorteljesítményű hajót érint, és az irányítási terv biztosítja, hogy a halászati erőkifejtés a jövőben nem növekedhet, mivel halászati engedélyt csak az említett 26 hajó kaphat.

                     (7)

                     Az említett hajók szerepelnek az 1967/2006/EK rendelet 13. cikke (9) bekezdésének megfelelően a Bizottsághoz eljuttatott jegyzéken.

                     (8)

                     2021. március 22. és 26. között megtartott plenáris ülésén a Halászati Tudományos, Műszaki és Gazdasági Bizottság (HTMGB) értékelte a Spanyolország által kérelmezett eltérés meghosszabbítását és a vonatkozó spanyol irányítási terv tervezetét (5).

                     (9)

                     A HTMGB megállapította, hogy a spanyol irányítási terv megfelelő elemeket tartalmaz az érintett tevékenységek felügyeletére és irányítására vonatkozóan, és hogy teljesülnek az eltérés engedélyezésének feltételei.

                     (10)

                     A Spanyolország által kért eltérés megfelel az 1967/2006/EK rendelet 13. cikkének (5) és (9) bekezdésében meghatározott feltételeknek.

                     (11)

                     A Spanyolország által kérelmezett eltérés csupán kevés hajót érint, és az eltérést a különleges földrajzi adottságok indokolják, ugyanis a kontinentális talapzat mérete korlátozott, a célfajok elterjedési területe pedig kicsi, vagyis a halászterület kiterjedése korlátozott.

                     (12)

                     A halászat nem folytatható más eszközökkel, mivel csak a hajóról működtetett kerítőhálók rendelkeznek az ilyen fajta halászat végzéséhez szükséges műszaki jellemzőkkel.

                     (13)

                     Az érintett halászati tevékenység nem zavarja a vonóhálótól, kerítőhálótól vagy egyéb vontatott hálótól eltérő eszközöket.

                     (14)

                     Ezenkívül a halászat nem gyakorol jelentős hatást a tengeri környezetre, mivel a hajóról működtetett kerítőhálók igen szelektív halászeszközök és nem érintkeznek a tengerfenékkel.

                     (15)

                     Az érintett halászati tevékenységek megfelelnek az 1967/2006/EK rendelet 4. cikke (1) bekezdésének első albekezdésében foglalt feltételeknek, mivel a spanyol irányítási terv kifejezetten tiltja a védett élőhelyeken folytatott halászatot.

                     (16)

                     Az 1967/2006/EK rendelet 8. cikke (1) bekezdésének h) pontjában – amelynek helyébe az (EU) 2019/1241 európai parlamenti és tanácsi rendelet (6) 8. cikkének (1) bekezdése és IX. melléklete B. részének I. szakasza lépett – foglalt követelmény nem alkalmazandó, mivel vonóhálós hajókra vonatkozik.

                     (17)

                     Spanyolország az 1967/2006/EK rendelet 9. cikkének (7) bekezdésében foglalt követelmények teljesítése alapján engedélyezte az említett rendelet 9. cikkében meghatározott legkisebb szembőségtől való eltérést, mivel a szóban forgó halászati tevékenység rendkívül szelektív, tengeri környezetre gyakorolt hatása elhanyagolható, és nem érintik az 1967/2006/EK rendelet 4. cikkének (5) bekezdésében foglalt rendelkezések.

                     (18)

                     Az 1967/2006/EK rendelet 9. cikkét az (EU) 2019/1241 rendelet törölte. Az (EU) 2019/1241 rendelet IX. melléklete B. részének 4. pontja szerint azonban a legkisebb szembőség tekintetében az 1967/2006/EK rendelet 9. cikke alapján elfogadott, 2019. augusztus 14-én hatályban lévő eltérések továbbra is alkalmazhatók, feltéve, hogy nem vezetnek a fiatal egyedeket érintő fogások növekedéséhez. A Spanyolország által kérelmezett eltérés meghosszabbítása megfelel az 1967/2006/EK rendelet 15. cikkének (5) bekezdésében és az (EU) 2019/1241 rendelet IX. melléklete B. részének 4. pontjában meghatározott feltételeknek, mivel nem jelent enyhítést a szelektivitásra vonatkozó, 2019. augusztus 14-én érvényes előírásokhoz képest, különösen a fiatal egyedeket érintő fogások növekedése tekintetében, célja pedig az említett rendelet 3. és 4. cikkében meghatározott célkitűzések és célértékek elérése.

                     (19)

                     A szóban forgó halászati tevékenység a parttól igen kis távolságra, 3 tengeri mérföldes sávon belüli sekély vízben zajlik, ezért nem zavarja más hajók tevékenységét.

                     (20)

                     A hajóról működtetett kerítőhálós halászatot a spanyol irányítási terv úgy szabályozza, hogy az (EU) 2019/1241 rendelet IX. mellékletében említett fajok fogásai a lehető legkisebbek legyenek.

                     (21)

                     A hajóról működtetett kerítőhálók igen szelektívek, és azokkal nem halásznak lábasfejűekre.

                     (22)

                     A spanyol irányítási terv az 1967/2006/EK rendelet 13. cikke (9) bekezdése harmadik albekezdésének megfelelően rendelkezik a halászati tevékenységek megfigyeléséről.

                     (23)

                     Az érintett halászati tevékenységek megfelelnek az 1224/2009/EK tanácsi rendelet (7) 14. cikkében előírt követelménynek.

                     (24)

                     A kérelmezett eltérést ezért 3 évre meg kell hosszabbítani.

                     (25)

                     Spanyolországnak kellő időben és az irányítási tervben előírt megfigyelési tervnek megfelelően jelentést kell tennie a Bizottságnak.

                     (26)

                     Indokolt korlátozni az eltérés időtartamát annak érdekében, hogy lehetőség nyíljon gyors korrekciós irányítási intézkedések meghozatalára abban az esetben, ha a Bizottságnak benyújtott jelentés szerint a halászott állomány védettségi helyzete romlana, és egyben arra is, hogy egy későbbi, kiigazított irányítási terv szilárdabb tudományos alapokra épüljön.

                     (27)

                     Mivel az eltérést engedélyező (EU) 2018/922 végrehajtási rendelet 2021. július 2-án hatályát vesztette, a jogfolytonosság biztosítása érdekében ezt a rendeletet 2021. július 3-tól kezdődő hatállyal indokolt alkalmazni.

                     (28)

                     A jogbiztonság érdekében ennek a rendeletnek a lehető leghamarabb hatályba kell lépnie.

                     (29)

                     Az e rendeletben előírt intézkedések összhangban vannak a Halászati és Akvakultúraágazati Bizottság véleményével,

               ELFOGADTA EZT A RENDELETET:

            1. cikk
            Eltérés
            Az 1967/2006/EK rendelet 13. cikkének (1) bekezdése nem alkalmazandó a Katalónia partjainál lévő spanyol felségvizeken a homoki angolnára (Gymnammodytes cicerelus és G. semisquamatus) és a gébfélékre (Aphia minuta és Crystalogobius linearis) irányuló kerítőhálós halászatra, amennyiben a hajók:

                        a)

                        szerepelnek Katalónia autonóm közösség tengeriflotta-nyilvántartásában;

                        b)

                        halászati tevékenységükről több mint öt évre visszamenően rendelkezésre állnak feljegyzések, és a továbbiakban nem növelik halászati erőkifejtésüket; valamint

                        c)

                        rendelkeznek halászati engedéllyel, és tevékenységüket a Spanyolország által az 1967/2006/EK rendelet 19. cikkének (2) bekezdésével összhangban elfogadott irányítási terv keretében végzik.

            2. cikk
            Megfigyelési terv és jelentéstétel
            Spanyolország az 1. cikk c) pontjában említett spanyol irányítási tervben előírt megfigyelési tervnek megfelelően 2024. július 2-ig jelentést tesz a Bizottságnak.

            3. cikk
            Hatálybalépés és az alkalmazás időtartama
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2021. július 3-tól 2024. július 2-ig kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. szeptember 24-én.

                  a Bizottság részéről

                  az elnök

               Ursula VON DER LEYEN

            (1)  HL L 409., 2006.12.30., 11. o.

            (2)  A Bizottság 464/2014/EU végrehajtási rendelete (2014. május 6.) Spanyolország egyes felségvizein (Katalónia) a homoki angolna (Gymnammodytes cicerelus és G. semisquamatus) és a gébfélék (Aphia minuta és Crystalogobius linearis) halászatában alkalmazott, hajóról működtetett kerítőhálók merítési mélysége és parttól számított távolsága tekintetében az 1967/2006/EK tanácsi rendelettől történő eltérésről (HL L 134., 2014.5.7., 37. o.).

            (3)  A Bizottság (EU) 2018/922 végrehajtási rendelete (2018. június 28.) az 1967/2006/EK tanácsi rendelettől a Spanyolország egyes felségvizein (Katalónia) a homoki angolna (Gymnammodytes cicerelus és G. semisquamatus), valamint a gébfélék (Aphia minuta és Crystalogobius linearis) halászatában alkalmazott, hajóról üzemeltetett kerítőhálók telepítésének a parttól számított legkisebb távolsága és legkisebb mélysége tekintetében történő eltérésről (HL L 164., 2018.6.29., 39. o.).

            (4)  Diari Oficial de la Generalitat de Catalunya (a katalán önkormányzat Hivatalos Közlönye), 8463. szám, 2021.7.22., 1. o.

            (5)  A Halászati Tudományos, Műszaki és Gazdasági Bizottság (HTMGB) 66. plenáris üléséről szóló jelentés (PLEN-21-01). EUR 28359 EN, Az Európai Unió Kiadóhivatala, Luxembourg, 2021, a jelentés itt érhető el: https://stecf.jrc.ec.europa.eu/reports/plenary/-/asset_publisher/oS6k/document/id/2851300

            (6)  Az Európai Parlament és a Tanács (EU) 2019/1241 rendelete (2019. június 20.) a halászati erőforrások és a tengeri ökoszisztémák technikai intézkedések révén történő védelméről, az 1967/2006/EK és az 1224/2009/EK tanácsi rendelet, továbbá az 1380/2013/EU, az (EU) 2016/1139, az (EU) 2018/973, az (EU) 2019/472 és az (EU) 2019/1022 európai parlamenti és tanácsi rendelet módosításáról, valamint a 894/97/EK, a 850/98/EK, a 2549/2000/EK, a 254/2002/EK, a 812/2004/EK és a 2187/2005/EK tanácsi rendelet hatályon kívül helyezéséről (HL L 198., 2019.7.25., 105. o.).

            (7)  A Tanács 1224/2009/EK rendelete (2009. november 20.) a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről (HL L 343., 2009.12.22., 1. o.).